
GEMÜ-ventiler i brug mod COVID-19
GEMÜ understøtter med en pragmatisk løsning udviklingen af et nyt system, som fordobler den eksisterende respiratorkapacitet, idet to patienter kan behandles samtidig med en respirator. 
Institute for Manufacturing of Cambridge (IfM), en del af fakultetet for ingeniørvidenskaber på universitet i Cambridge, arbejder sammen med NHS Papworth Hospital i Cambridge på en metode til at opdele en respirators luftstrøm, så to COVID-19 patienter kan behandles samtidig med en respirator. Med sådan et apparat kan kapaciteten til sikker respiratorbehandling af patienter fordobles med kort varsel. 
Et af lægernes krav var, at luftstrømmen til hver patient skulle kunne måles og styres individuelt. Således skal det sikres, at en forringelse eller forbedring af åndedrættet hos den ene patient ikke har indvirkninger på lufttilførslen til eller overvågningen af den anden patient. 
Hertil har IfM udviklet en udlæsningsenhed, som muliggør en realtidsmåling af tidalvolumenet for hver patient samt overvågning af det samlede tryk og luftstrømmen i apparatet. For at kunne finjustere luftstrømmen individuelt til hver patient, er der behov for ventiler, som for det første kan dosere luft-iltblandingen helt nøjagtigt og for det andet skal være lettilgængelige.
For at kunne løse disse udfordringer har videnskabsmændene indledt et samarbejde med specialisterne fra ventilproducenten GEMÜ . De har beregnet de optimale flowrater for luft-iltblandingen og anbefaler at benytte ventilen GEMÜ C67 med den indvendige diameter DN8, da disse ventiler på grund af deres lave flowmodstand tillader en kraftig luftstrøm ved samtidig god, manuel regulerbarhed. Faktisk er GEMÜ-ventilernes design også afgørende, da deres håndhjul er de eneste dele på det nyudviklede apparat, som befinder sig uden for huset, så lægerne kan indstille luftstrømmene separat for hver patient. 
Tidligere test af "Splitter" med kunstige lunger forløb meget lovende, så de første detaljer om apparatet, der blev udviklet som mobil enhed, er nu er frit tilgængelige på IfMs website. Websitet med de fuldstændige design- og testdetaljer opdateres, så snart apparatet er frigivet til anvendelse. Dermed kan "splitteren" kopieres overalt i verden og efter behov med kort varsel fordoble respiratorkapaciteten, især i de lande, der af mange forskellige grunde ikke råder over tilstrækkeligt mange respiratorer.
"Vi er stolte over at være med i dette projekt. Apparatet, der er udviklet af Institute for Manufacturing of Cambridge, vil især redde liv i de lande, som ikke har de nødvendige midler til at fremskaffe tilstrækkeligt mange respiratorer", kommenterer Gert Müller, administrerende direktør i GEMÜ, bidraget fra GEMÜ og samarbejdet med IfM.

Baggrundsinformation

[bookmark: _Hlk513462039][bookmark: _Hlk515950316]GEMÜ-gruppen udvikler og producerer ventil-, måle- og reguleringssystemer til væsker, dampe og gasser. Når det gælder løsninger til sterile processer, er virksomheden førende på markedet. Den globalt orienterede, uafhængige familievirksomhed blev grundlagt i 1964 og har siden 2011 været ledet i anden generation af administrerede direktør Gert Müller og hans fætter Stephan Müller. Virksomhedsgruppen opnåede en omsætning på mere end 330 millioner euro i 2019 og beskæftiger i dag mere end 1.900 medarbejdere på verdensplan, heraf ca. 1100 i Tyskland. Produktionen sker på seks lokaliteter: Tyskland, Schweiz og Frankrig samt Kina, Brasilien og USA. Salget på verdensplan sker via 27 datterselskaber og koordineres fra Tyskland. GEMÜ er aktiv i mere end 50 lande på alle kontinenter via et fintmasket forhandlernetværk.
Yderligere information finder du under www.gemu-group.com.

